Foto’s: Talle verdrink ná boot sink‘n Vrou word gered. Foto: SAPA/AFP Waarskuwing: Van die foto’s mag sensitiewe lesers ontstel. Reddingswerkers is steeds op die toneel waar ŉ boot met honderde asielsoekers Vrydag aan die kus van die Indonesiëse eiland, Java, gesink het. Tot dusver is 21 mense, waarvan sewe kinders is, reeds dood aangetref en ŉ paar word steeds vermis en het vermoedelik verdrink. Daar was sowat 100 asielsoekers aan boord. Die boot het glo gesink nadat dit deur ŉ groot golf getref is. ‘n Seuntjie wat bewusteloos voorkom, word deur reddingswerkers na veiligheid gedra. Foto: SAPA/AFP Sover is 28 mense gered en na die Sukabumi-immigrasiekantoor geneem vir identifikasie. Die boot was onderweg na Australië se Christmas-eiland. Die foto is geneem net voor die boot gesink het.